Karen Høie

Karen Høie (født 17. januar 1952 i  København) er norsk tekstforfatter, skuespiller og forteller. 

Hun er medlem av Norsk Skuespillerforbund (NSF), Norske Dramatikeres Forbund (NDF) og har kompetanse som førstelektor i drama. Hun har vært fast tilknyttet Suttungteatret, Klomadu teater og Kulturproduksjoner, som alle har fått støtte fra statlige og regionale fonds. Hun har spilt komedie og tragedie, vært opptatt av figurteatret og klovning som kunstform, og fordypet seg i arbeidet med fortelling og folkesang. 

Karen Høie har arbeidet  som frilans skuespiller på teater og film, og har hatt oppdrag for bl.a Sogn og Fjordane teater, Hedmark teater, Haugesund teater, Teaterverkstedet på Trikkestallen, Maridalsspillet, Skansespillet, Ibsenmuséet, Domkirkeodden anno museum. Hun har turnert over store deler av Sør-Norge for Skolesekken og Bokbåten Epos og på Teaterbåten Innvik, vært på turnéer i Nord-Norge, og produsent på norsk side for Kulturproduksjoners internasjonale prosjekt.

Suttungteatret 
Karen Høie har bakgrunn fra Suttungteatret i Hedmark, som spesialiserte seg på dramatikk av Henrik Wergeland og Hans E. Kinck. Hun var med i 50 produksjoner ved teatret, og spilte bl.a Cenzia i Venetianerne (regi: Torleif Kippersund) og Chrystalline i Lyv ikke (regi: Kristin Lyhmann) av Henrik Wergeland, Dordi i Driftekaren (regi: Svein Gundersen) og Marietta i Mot Karneval (regi: Torleif Kippersund) av Kinck, Rosetta i Faustina Strozzi av Jonas Lie (regi: Gudmund Groven), Kong Valdemar i Lykkens blomst av H.C.Andersen (regi: Frøydis Alvær).

Senere karriere 
Hun har hatt engasjement ved flere regionteatre og kulturinstitusjoner i Norge, og spilt i forestillinger som Brakar og Ioanna av Geirr Lystrup (rolle: Sirkusdronning Carolina), Agnes - et barn av Gud av John Pielmeier (rolle: Priorinnen) og Tusenårstrilogien av Brit Lossius på Hedmark teater (rolle: Anna/Johanne), Den usynlige by av Astrid Saalbach på Haugesund teater (rolle: overpleiersken Inga), Dansar med fargar av Vidar Sandem på Sogn og Fjordane teater, Walking with Ibsen i regi av Ibsenmuséet, Sonate for tre av Igor Larin for RuNo og Sadio Nor teater, blant annet spilt på teater Racho Stoyanov i Gabrovo, Bulgaria (rolle: Legen i norsk versjon/Klytaimnestra i russisk versjon), Hamars undergang og En Hamarkrønike for Domkirkeodden anno museum (rollen som Spå-Sara).

Klomadu teater 
i 1990 startet Karen Høie i Klomadu teater sammen med Nina Engelund, som hadde vært med i Klomadu teater siden starten i 1983. Teatrets hovedfokus var å skape visuelt kvalitetsteater for barn og unge, og arbeidet gjerne med en blandingsform, der figurer og skuespillere opptrådte sammen. Gruppen initierte flere samproduksjoner, bl.a med Figurteatret i Nordland, LOOC, Gruppe 38 fra Århus og Tema Teater. Blant Klomadu teaters mest kjente forestillinger nevnes Sampo Lappelill (1992), Koffertene (1996), Fyret (1998, samarbeid med Gruppe 38). Klomadu teater produserte sin siste forestilling i 2003.

Teaterforum 
I 1990 initierte medlemmene i Klomadu teater virksomheten Teaterforum. Nina Engelund, Karen Høie og Svein Gundersen ledet virksomheten. I perioden 1990–1994 drev Teaterforum svært aktivt, med opp til 63 arrangement i året. Teaterforum samarbeidet med andre kunstnere, grupperinger og institusjoner i Hamarområdet, som Hedmarksmuséet, Holografimuséet, Hamar folkebibliotek, Hamar kommune, Høgskolen i Hedmark, Bjørg Holmens ballettskole, Gravdal bokhandel og private utelivsaktører på Hamar. Teaterforum arrangerte gjestespill, foredrag, workshops og seminarer, og drev månedlig Litterær kafé og Litterær jazzkafé. Svein Gundersen fortsatte å drive en del av virksomheten i Teater for Barn. TfB arrangerte faste gjestespill med norske, svenske og danske teatergrupper i seks kommuner i Hedmark (1994–1998; fra 1998 ble ordningen overtatt av Turnéorganisasjonen for Hedmark).

Kulturproduksjoner 
Fra høsten 1999 har Karen Høie drevet teatergruppen Kulturproduksjoner sammen med ektemannen Svein Gundersen. Gruppen har skapt store landartforestillinger, såvel som fortellerforestillinger, figurteater, og visuelle teaterforestillinger for barn og unge  Blant gruppens mest kjente forestillinger er Stella og Glass i palass (begge 2002), og en konsertteatetrtrilogi (2004–2007) i samarbeid med komponist og musiker Martine Kraft, landartforestillingene Heksenatt (1999), Jenter langs elva (2001 ) og Lux – Opus Dei (2003). Medlemmene har engasjert seg i Unimas arbeid, både nasjonalt og internasjonalt, de initierte og drev bl.a festivalen Fri Figur, og de har vært viktige for Maridalsspillet i Oslo, Kristinspillet på Sel, En Hamarkrønike på Hamar. 

Kulturproduksjoner har gjennomført flere større internasjonale prosjekt: Elements and Myths. Great Dragons’ Parade i samarbeid med Teatr Groteska og Academy of Fine Arts i Kraków, Polen, (elleve delprosjekt 2009-11); videre nevnes prosjektene HraMoKa (2015–2017) og HraMoKaPlus (2021–2023), i samarbeid med The slovak national museum og Academy of Performing Arts i Bratislava; og Renc Árts (2016–2017) for Bana ba Africa i Yaoundé, Kamerun. Kulturproduksjoner har samarbeidet med danske og svenske kunstnere, vært med i forestillinger på Theater der Nacht (Tyskland 2016), og internasjonalt teaterprosjekt med kunstnere fra Estland, Tyskland, Danmark og Norge (2017). Forestillingen PolarIs ble laget i samarbeid med truppen Mr. Pejo´s wandering Dolls i St.Petersburg (2018–2019), og fra 2020 har de arbeidet med gruppen Hilde&Peppe HB i Sverige.

Stipend og støtteordninger 
Karen Høie har mottatt kunstnerstipend fra flere offentlige fonds, fra Norsk Kulturråd, Fond for utøvende kunstnere og Fond for Lyd og bilde, Norsk Dramatikerforbund, Fritt Ord og stipend fra Hedmark fylkeskommune og reisestipend fra Stange kommune. Foretaket Kulturproduksjoner, som hun driver sammen med Svein Gundersen, har fått prosjektstøtte fra Norsk Kulturråd, fra Fond for lyd og bilde, Fond for utøvende kunstnere, Fond for frilansere, fra Hedmark fylkeskommune, Hamar kommune, Prøvekluten. Klomadu teater, som hun var med  å drive fra 1990 til 2003, har hatt driftsstøtte fra Kulturdepartementet, fått prosjektstøtte fra Norsk Kulturråd, Fond for lyd og bilde, Fond for utøvende kunstnere, Fond for frilansere, fra Hedmark fylkeskommune og Hamar kommune. Suttungteatret, der hun var fast medlem en årrekke, var støttet av diverse statlige, fylkeskommunale og kommunale fonds, og kom inn som fast post på statsbudsjettet.

Administrative stillinger og styreverv 
Karen Høie har vært produsent og prosjektleder for flere av forestillingene til Klomadu teater, og for forestillingene i Kulturproduksjoner. Hun var produsent og prosjektleder på norsk side for Kulturproduksjoners samarbeid med: Teatr Groteska og Academy of fine Arts i Kraków, støttet av Norway grants, EØS-fondene og statlige tilskudd fra Polen; det slovakiske Nasjonalmuséet Modry Kamen (museum of Puppet Culture and Toys) og Academy of fine Arts i Bratislava, støttet av Norway grants, EØS-fondene og republikken Slovakia; Bana ba Africa i Kamerun, støttet av UD og DTS, flere samarbeidsprosjekt med kunstnere fra Danmark, Sverige, Tyskland, Russland.

Hun har hatt styreverv i Figurteaterforum i Norsk Skuespillerforbund, i Ny musikk Hedmark, og vært norsk delegat på flere av Unima Internationals kongresser. Hun var skrivende redaktør for Ånd i hanske – tidsskrift for norsk figurteater (2008–2010), med i styret for The Northern and Eastern center for Puppet Arts (NEECPA, 2011–2016), leder av Norsk fortellerforum (NOFF, 2012–2015), og medlem av Norsk teaterråd (2013). Fra 2015 har hun hatt en rekke oppdrag for Ingeborg Refling Hagens kulturhus Fredheim.

Hun er oppvokst i København og i Bergen og bor på Hamar.

Teaterarbeid (utvalg) 
1977: Suttungteatret: Venetianerne (Henrik Wergeland) – rollen som Cenzia
1978: Suttungteatret: Sancthansnatten (Henrik Ibsen) – rollen som Juliane
1983: Suttungteatret: Driftekaren (Hans E. Kinck) – rollen som Dordi
1984: Suttungteatret: Vinægers Fjeldeventyr (Henrik Wergeland) – rollen som Vinæger
1989: Teaterverkstedet på Trikkestallen på Torshov: Stormen – rollen som Gonzala
1994: Dukketeatret i Nordland/Klomadu teater: Skårungen – figurspiller: Gandfinnen, Futen, naboene m.fl.
1996: Klomadu teater: Koffertene (Svein Gundersen) – rollen som Sesse
1996: Hedmark Teater: Brakar og Ioanna (Geirr Lystrup) – rollen som sirkusartist Carolina
1998: Hedmark teater: Agnes – et barn av Gud (John Pielmeyer) – rollen som Priorinnen
1998: Gruppe 38 (DK)/Klomadu teater: Fyret (Gruppe 38) – rollen som Roda
1998: Sogn og Fjordane Teater: Dansar med fargar (Vidar Sandem) – rollene Ellinor, bondekone m.fl.
1999: Hedmark Teater: Tusenårstrilogien (Brit Lossius) – rollen som Anna
2000: Haugesund teater: Den usynlige by (Astrid Sahlbach) – rollen som Inga
2001: Hedmark Teater: Tusenårstrilogien (Brit Lossius) – rollen som Johanne
2002: Klomadu Teater: Kan den fly – dramatiker samt rollen som Klausa
2002: Kulturproduksjoner: Glass i palass – dramatiker, rollen som Bestemor
2003: TemaTeater/Klomadu teater: Shaken and stirred (Shakespeare/Gunhild Nymoen) – rollen som Regan
 2004–2007: Kulturproduksjoner: Konserttrilogi – prosjektleder, dramatiker, forteller og sanger
 2006: Kulturproduksjoner: Det er helt sant – tekstbearbeiding H.C.Andersen-program, prosjektleder, forteller
 2008: Kulturproduksjoner: Henrik og Vesle-Brunen – Wergeland for de minste – fortellermonolog med figurspill, prosjektleder, forteller/sanger
 2009: Kulturproduksjoner: Åsmund og Maria – to historier fra norsk middelalder – prosjektleder, manusforfatter, forteller og kveder
 2009–2011: Teatr Groteska, Polen/Kulturproduksjoner: Żywioły. Elementer og Mythos. Den Store Drageparaden (norsk tittel) – prosjektleder på norsk side (elleve delprosjekt 2009–2011)
 2004–2008: Maridalsspillet: Mot Svartedauen – medforfatter samt rolle som sørgende mor
 2005–2012: Maridalsspillet: Svartedauen (Carl Fr.  Engelstad) – rollen som Tordis
 2013: Maridalsspillet: Kirkebyggeren (Carl Fr. Engelstad) - rollen som Halldis
 2014: Ibsenmuséet: Walking with Ibsen (Henrik Ibsen) – rollene som Dr. Stockmann, Mor Åse, Troll, fru Alving
 2017–2018: RuNo og Sadio Nor teater: Sonate for tre, en norsk-russisk samproduksjon (Igor Larin) – rollene som Legen i norsk versjon/Klytaimnestra i russisk versjon
 2017: Internasjonalt prosjekt, Theater der Nacht: Northlantis - Die versunkene Stadt – figurspiller (sjøku, Flygende Hollender, delfin, hai, m.m.)
 2018–2020: Domkirkeodden anno museum: En Hamarkrønike – dramatiker, og rollen som Spå-Sara (premiere i 2018, omarbeidet versjon 2019 og 2020)
2019: Historieviserne: Rød Tråd – rollen som Pauine
2019: Kulturproduksjoner/Mr. Pejo´s, St.Petersburg: PolarIs – rollen som iskremselgeren Mathilde
2022: Kulturproduksjoner/hildeandpeppe: Naboer – rollen som Louise Winther

Bildegalleri

Referanser

Eksterne lenker 
 
 
 Karen Høie på www.sceneweb.no
 Karen Høie, dramatisk produksjon registrert i Manusbanken
 Karen Høie på Kulturproduksjoners nettsider
 Karen Høie på Klomadu teaters nettsider
Karen Høie forteller på Kulturplot
Karen Høie i video fra Kulturproduksjoner

Norske skuespillere
Norske figurspillere
Personer fra København